**Predkladacia správa**

Podľa § 35a ods. 1 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov činnosť a hospodárenie pozemkového fondu kontroluje trinásťčlenná rada. Členov rady volí a odvoláva Národná rada Slovenskej republiky, a to ôsmich členov na návrh vlády Slovenskej republiky a piatich členov na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady Slovenskej republiky, na návrh výboru. Funkčné obdobie členov rady je päť rokov.

Minister pôdohospodárstva a rozvoja vidieka Slovenskej republiky predložil vláde Slovenskej republiky návrh kandidáta na voľbu nového člena Rady Slovenského pozemkového fondu Martina Lukačoviča namiesto Martina Výskoka, ktorý sa dňom   
5. decembra 2023 vzdal funkcie člena Rady Slovenského pozemkového fondu.

Dňa 6. decembra 2023 vláda Slovenskej republiky schválila návrh na voľbu člena Rady Slovenského pozemkového fondu - Martina Lukačoviča na funkčné obdobie v trvaní piatich rokov.

V súlade s § 35a ods. 1 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov vláda Slovenskej republiky predkladá Národnej rade Slovenskej republiky návrh na voľbu siedmich členov Rady Slovenského pozemkového fondu.

Predložený materiál vzhľadom na jeho charakter nebol predmetom pripomienkového konania a nebude mať vplyv na rozpočet verejnej správy, na podnikateľskú sféru, sociálne vplyvy, vplyv na životné prostredie, vplyv na informatizáciu spoločnosti, vplyv na služby verejnej správy pre občana a nebude mať vplyv na manželstvo, rodičovstvo a rodinu.